Roguzar

Roguzar – Qashqadaryo viloyatining Qarshi shahrida joylashgan mahalla. Mahalla 8-sonli umumiy oʻrta taʼlim muassasasi joylashgan. Mahalla hududidan „Eski anhor“ kanali oqib oʻtadi. Mahallada bir qancha obyektlar mavjud boʻlib, „Asila“ mehmonxonasi shular jumlasidan.
 Etimologiya 
Fors-tojikcha tuzilishda: roh – yoʻl, guzar – tor yoʻlakli koʻcha, tevaragi imoratlar bilan qurshalgan yoʻl. Baʼzan toʻrt tomondan kelgan yoʻllarning mahalla ichida birlashgan joyi ham guzar deyilgan. Guzar soʻzining mahalla maʼnosi ham boʻlgan. Shahar markazidan chekkadagi mahallani, alohida aholi maskanini guzar ham deyishgan.
 Tarixi 
Roguzar mahallasi qarshi qoʻrgʻonining shimolida, Buxoro yoʻlida boʻlgan. Shahar qoʻrgʻonining janubidagi alohida guzarni Mahallot deyishgan. Mahallot yirikroq, Roguzar kichikroq boʻlgan. Darvozatutak darvozasidan Buxoro, Samarqand, Kasbi kabi shaharlarga otlangan sayyoh, karvon, yoʻlovchi Roguzar mahallasi oʻrtasidan oʻtib ketishgan. Qatnov yoʻli mahalla ichidan oʻtganligi sababli Roguzar (oʻrtasida yoʻli boʻlgan mahalla) deb atalgan.
 Manbalar